Mais le pere ( qui pour sa vieillesse n auoit retenu qu'vn long souuenir de l amoureuse pointe ) ne regardoit qu'à contenter ses vieilles affeftions : empeschant de tout son pouuoir la fréquentation amyable d'vn couple si parfait. Toutesfois l'amour qui tousiours veille fçauoit bien espier le temps &amp;. la saison propre à leurs desirs, que plus souuent qu'il ne pensoit se passoient maintes heures, &amp; la plus part des nuitz en propos gracieux qui font souspirer ct esperer la consommation d'vne amytié parfaite, regardans entre eux tous les moyens de pouuoir fuyr le feu d 'vn Cheualier si froid qu'esso ; le vieil milor qu'on presentoit à Laurea : laquelle rien plus ne souhaitoit que de ioindre par mariage celuy auquel elle estimoit son asseuré contentement. Donc apres auoir entendu l'opi

niastre deliberation de son pere ( continuant tousiours la volonté de la marier outre sou gré, &amp; que le iour estoit ia conclud) delibera plustost souffrir mil mortz que de venir à tel effet, ou d'offencer la foy de si long temps promise à son amy : pour la confirmation de laquelle à l'instant &amp; sans plus attendre ( auec vn gracieux &amp; long baiser) promirent de se garder la loyauté qui pour iamais lye l'homme 8t la femme ensemble. Et afin de venir à la consommation d'vn tel ouurage conclurent de partir au lendemain, pour se retirer secrettement en quelque lieu où ilz peussent accomplir la solennité de leur nopces. Les choses ainsi préparées, le milor Barus ( accompagné de bon nombre de seruiteurs ) n'oublia à l'heure arrestée de soy trouuer en bon equipage de combatre si par fortune son embusche estoit descouuerte : &amp; trouuant sa dame preste à partir, la met incontinent en trousse sur vn braue roussin qu'il cheuauchoit. Et pour euiter vne suyte facheuse de trop pres, ou bien en crainte d'estre surprins &amp;. empesché ( comme vn homme douteux de perdre ce qu'à grand peine il pensoit tenir) escarta soudain tous ses gens çà &amp; là pour luy seruir d'escorte, ct descouurir de tous coustez. Or d'autant qu'il n'osoit haster son cheual de crainte au trauail d'offenser sa dame ( veu sa delicate ieunefse ) se mist seul au petit pas à trauers les champs, sans tenir aucune voye ne sentier sinon par auis de pays, n'ayant grand soucy d'estre suyui des siens. 